92. Senderisme en tren: Puigcerdà (R3) - Vilallobent - Palau de Cerdanya - Osseja (Tren Groc)
Caminada tranquil.la que ens portarà a conèixer algunes poblacions de la Baixa i de l'Alta Cerdanya.
Sortint de l'estació de Puigcerdà passarem per Vilallobent, on visitarem l'ermita de Sant Andreu (s.XI). Deixarem la comarca catalana de la Cerdanya per creuar la frontera per entrar a Palau de Cerdanya i la seva església de Santa Maria. Finalment creuarem Osseja per anar a buscar l'estació del Tren Groc
DIFICULTATS
Cap dificultat per una caminada de prop d'un parell d'hores que transita per carrers asfaltats, pistes i algun tram de sender. A les cruïlles trobarem pals indicadors.
TRENS
L'excursió comença a Puigcerdà, estació on s'aturen els trens de la R3 de Rodalies de Catalunya de camí de La Tor de Querol.
Acabem la sortida a l'estació del Tren Groc d'Osseja,on podrem agafar el tren de tornada a La Tor de Querol on enllacen els trens de la R3 de Rodalies de Catalunya.